ส่องกลุ่ม Media กำไรปี 59 ฟื้นตัวพร้อมชู GRAMMY เป็นหุ้น Top pick
ส่องกลุ่ม Media กำไรปี 59 ฟื้นตัว เทียบช่วงเดียวกันของปีก่อนจากสถานการณ์ทีวีดิจิทัลที่มีแนวโน้มดีกว่าปี 58 จากกระบวนการเปลี่ยนผ่านที่มีความชัดเจนขึ้น และได้ปัจจัยบวกจากการฟื้นตัวของเศรษฐกิจหนุนการใช้งบโฆษณา โดยหุ้นที่น่าสนใจ คือ กลุ่มบริษัทผู้ให้บริการทีวีดิจิทัลช่องใหม่ที่มีเรทติ้งสูง เราเลือก GRAMMY เป็นหุ้น Top pick
27 พ.ย. 2558

บล.โนมูระ พัฒนสิน ระบุในบทวิเคราะห์ (27 พ.ย.) ว่า ยังให้น้ำหนัก Bullish กลุ่ม Media (กลุ่มสื่อ) แม้กำไร (ปกติ) งวดไตรมาส 3/585 ของบริษัทในกลุ่ม Media ที่เราศึกษาอยู่ที่ 1.2 พันล้านบาท (-26%เทียบช่วงเดียวกันของปีก่อน, -3% เทียบไตรมาสก่อนหน้า) โดยส่วนใหญ่ต่ำกว่าคาด เนื่องจากได้รับผลกระทบจากการชะลอตัวของภาวะเศรษฐกิจและความเชื่อมั่นที่ลดลงจากเหตุการณ์ระเบิดที่แยกราชประสงค์
อย่างไรก็ดีเราคาดกำไร (ปกติ) ปี 59 ฟื้นตัวกว่า +50% เทียบช่วงเดียวกันของปีก่อนจากสถานการณ์ทีวีดิจิทัลที่มีแนวโน้มดีกว่าปี 58 จากกระบวนการเปลี่ยนผ่านที่มีความชัดเจนขึ้น และได้ปัจจัยบวกจากการฟื้นตัวของเศรษฐกิจหนุนการใช้งบโฆษณา โดยหุ้นที่น่าสนใจ คือ กลุ่มบริษัทผู้ให้บริการทีวีดิจิทัลช่องใหม่ที่มีเรทติ้งสูง เราเลือก GRAMMY เป็นหุ้น Top pick
 
 